“Йолдызлы алачык” тапшыруының алып баручылары билгеләнде (ФОТО)

	Яңа сезоннан GongTV спорт һәм музыка каналында өр-яңа тапшыру – “Йолдызлы алачык” чыга башлаячак. “Йолдызлы алачык” – җырчыларның яңа клипларын тәкъдим итүче тапшыру.  Тапшыруда йолдызлы кунак белән сөйләшү, backstage ягъни клипны төшерү процессы, кадр артында калган моментлар һәм яңа гына табадан төшкән клип күрсәтеләчәк. Катнашучылар арасында инде шактый танылу алган артистлар белән беррәттән, эстрадага яңа гына аяк атлаучы җырчыларны да күреп булачак. 	 Тапшыруның алып баручылары да билгеләнде. Алар – Кәрим Тинчурин исемендәге татар дәүләт драма һәм комедия театры артистлары Артем Пискунов һәм Резедә Сәләхова. Резедә тамашачыларга шулай ук “Манзара” музыкаль премиясен тапшыру тантанасының алып баручысы буларак та таныш.   
	---	
Gong-TV

	№ --- | 04.08.2016	


